Diari Oficial de la Generalitat Valenciana


Sumari del DOGV 8053, del 01-06-2017 (2017/3874)

Resolució de l'informe ambiental i territorial estratègic, en el procediment simplificat d'avaluació ambiental i territorial estratègica, de l'estudi de detall de l'illa A3 del sector les Foies.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8053

Data del DOGV
:   01-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3874


Data del document
:   05-05-2017

Organisme emissor
:   Ajuntament de Gandia

Tipus de document
:   Resolució

Descriptors 

:   * Gandia
    * administració local
    * pla d'urbanisme

Resolució de l'informe ambiental i territorial estratègic, en el procediment simplificat d'avaluació ambiental i territorial estratègica, de l'estudi de detall de l'illa A3 del sector les Foies.  
 [2017/3874]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 2 de maig de 2017, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 27 d'abril, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de l'estudi de detall de l'illa A3 del sector les Foies, de conformitat amb els criteris de l'annex VII de la LOTUP, per no tindre efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
L'estudi de detall consisteix en la remodelació de volums en part de l'illa afectada per l'expedient, la qual es divideix en dues parcel·les que es correspondran amb dues finques registrals independents. A cadascuna de les parcel·les se'ls assigna una edificabilitat determinada (distinta de la inicial; però que en conjunt coincideix amb l'aprovada pel planejament).  
El document inicial estratègic (DIE) planteja 3 alternatives i opta per la número 1, atés que la morfologia de les parcel·les és més regular i atés l'ús al qual suposadament es destina la parcel·la A3b, religiós (compatible amb l'ús residencial assignat pel pla) ja que aquesta opció té una major façana al carrer de Pego que confronta amb una zona verda.  
S'efectua consulta al Servei d'Ordenació del Territori de la Conselleria d'Habitatge, Obres Públiques i Vertebració del Territori, i a la Junta de Districte del Grau, que no han presentat cap informe ni resposta.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta d'estudi de detall de l'illa A3 del sector les Foies que consisteix en l'ordenació de volums d'aquesta illa, situada entre els carrers de Pego, de la Vall de Gallinera, de l'Alqueria del Gall i d'Ondara, no té efectes significatius sobre el medi ambient d'acord amb els criteris establits en l'snnex VII de la LOTUP.  
  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de l'estudi de detall de l'illa A3 del sector les Foies, i designar com a alternativa més idònia mediambientalment l'alternativa 1 del document inicial estratègic.  
  
Tercer. Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
  
Quart. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Sisé. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 5 de maig de 2017.- El secretari general del Ple (R Conselleria de Presidència 13.12.2012: DOCV 26.12.2012): Lorenzo Pérez Sarrión.